บริษัท หาดทิพย์ จำกัด (มหาชน)

______________________________________________________________________________________________________

2. ปัจจัยความเสี่ยง

บริษัทฯ มีการประเมินความเสี่ยงโดยคณะทำงาน IMCR (Incident Management and Crisis
Resolution ~ IMCR) ซึ่งมีประธานเจ้าหน้าที่ฝ่ายปฏิบัติการเป็นประธานคณะทำงาน
ในการประเมินความเสี่ยงคณะทำงานจะคำนึงถึง
ความเปลี่ยนแปลงของสภาวะแวดล้อมทั้งภายนอกและภายในที่อาจก่อให้เกิดความเสี่ยงและมีผลกระทบต่อบริษัทฯ
ได้
มีการวิเคราะห์ถึงผลกระทบและโอกาสที่ความเสี่ยงนั้นๆ จะเกิดขึ้น
ตลอดจนกำหนดมาตรการเพื่อลดความเสี่ยงให้อยู่ในระดับที่เหมาะสม
โดยในทางปฏิบัติแต่ละหน่วยงานจะบริหารงานโดยนำความเสี่ยงมาประเมินและทำการแก้ไขในระดับการ
ทำงานปกติ และคณะทำงาน IMCR จะมีการประชุมเพื่อติดตามการปฏิบัติงานของแต่ละหน่วยงาน
อีกทั้งกำหนดให้มีการประชุมหารือกันในระดับบริหารเพื่อประเมินสถานการณ์
และกำหนดยุทธศาสตร์ในการดำเนินงานเพื่อรองรับความเสี่ยง
ที่อาจจะเกิดขึ้น
โดยมีคณะกรรมการตรวจสอบและสำนักงานตรวจสอบภายในทำการสอบทานและประเมินความเหมาะสม
ในการดำเนินงานของแต่ละหน่วยงานเพื่อควบคุมความเสี่ยงให้อยู่ในระดับที่เหมาะสมและยอมรับได้

ปัจจัยความเสี่ยงที่มีนัยสำคัญต่อผลต่อการดำเนินงานของบริษัทฯ มีดังนี้

1.  ปัจจัยความเสี่ยงด้านการผลิต

    1.  ต้นทุนวัตถุดิบ : น้ำตาลทรายเป็นวัตถุดิบหลักที่ใช้ในการผลิตน้ำอัดลม
        ซึ่งอ้อยเป็นพืชผลทางการเกษตร ผลผลิตขึ้นอยู่กับสภาพดิน ฟ้า อากาศ
        และจากสภาวะแวดล้อมที่เปลี่ยนแปลงไปค่อนข้างมากในปัจจุบัน
        จากภาวะโลกร้อน บริษัทฯ
        จึงมีความเสี่ยงที่อาจจะเกิดขึ้นจากการขาดแคลนวัตถุดิบที่ใช้ในการผลิต และ/หรือ
        ราคาน้ำตาลที่สูงขึ้นจากความไม่สมดุลย์ระหว่างอุปสงค์และอุปทาน
        หากพื้นที่เพาะปลูกได้รับผลกระทบจาก
        ภัยธรรมชาติ

    2.  เครื่องจักร : เครื่องจักรบางสายการผลิตของบริษัทฯ มีอายุการใช้งานหลายปีแล้ว
        จึงมีความเสี่ยงที่เครื่องจักรอาจจะเกิดขัดข้อง ต้องเสียเวลาในการซ่อมแซม บำรุงรักษา
        ตลอดจนสิ้นเปลืองพลังงานที่ใช้ในการผลิตเกินกว่าที่ควร

    3.  กำลังการผลิต : เนื่องจากการขยายตัวของตลาดเครื่องดื่มน้ำอัดลมประเภท one way
        ทำให้บางสายการผลิต เช่น สายการผลิตผลิตภัณฑ์ CAN กำลังจะเต็ม capacity
        บริษัทฯ จึงมีความเสี่ยงที่จะมีผลิตภัณฑ์ CAN
        ไม่เพียงพอต่อความต้องการของตลาด ทำให้เสียโอกาสในการขายและทำกำไร

2.  ความเสี่ยงด้านราคา

เนื่องจากผลิตภัณฑ์น้ำอัดลมเป็นสินค้าที่อยู่ในรายการเฝ้าติดตามและกำกับดูแลของกรมการค้าภายใน
กระทรวงพาณิชย์ จึงทำให้การขึ้นราคาที่สมเหตุผลทำได้ลำบาก

2

บริษัท หาดทิพย์ จำกัด (มหาชน)

______________________________________________________________________________________________________

3.  ปัจจัยเสี่ยงด้านการเปลี่ยนพฤติกรรมของผู้บริโภค :

    1.  การเปลี่ยนแปลงพฤติกรรมผู้บริโภคจากกระแสสังคมที่ใส่ใจกับเรื่องสุขภาพมากขึ้น
        ทำให้ผู้บริโภคหันไปนิยมดื่มผลิตภัณฑ์เพื่อสุขภาพ เช่น นม น้ำผลไม้ น้ำดื่มบรรจุขวด น้ำแร่
        ชาเขียว ฯลฯ เพิ่มมากขึ้น ซึ่งอาจทำให้อัตราการบริโภคน้ำอัดลมต่อคนลดลง

    2.  พฤติกรรมของผู้บริโภคที่เปลี่ยนแปลงความนิยมการบริโภคน้ำอัดลมในบรรจุภัณฑ์ชนิดคืนขวด
        (returnable bottles)
        ซึ่งเป็นชนิดของผลิตภัณฑ์ที่มีกำไรต่อหน่วยสูงกว่าบรรจุภัณฑ์ชนิดไม่คืนขวด
        (non-returnable bottles) มาเป็นนิยมบริโภคน้ำอัดลมในบรรจุภัณฑ์ชนิดไม่คืนขวด
        เนื่องจากความสะดวกในการพกพา ทั้งนี้ ผลิตภัณฑ์ one way (non-returnable
        bottler) ส่วนใหญ่มีช่องทางการจำหน่ายผ่านร้านค้าประเภท Modern Trade และ
        Convenience Store
        ซึ่งมียอดขายเพิ่มขึ้นอย่างต่อเนื่องจากการขยายตัวของร้านค้าส่งและค้าปลีกสมัยใหม่ซึ่งผู้บริโภคนิยมเข้าไปจับจ่ายใช้สอยในร้านค้าประเภทนี้

4.  ปัจจัยเสี่ยงด้านการตลาด :

    1.  น้ำอัดลมเป็นสินค้าตามฤดูกาล โดยมียอดความต้องการสูงในช่วงฤดูร้อน บริษัทฯ
        จึงมีความเสี่ยงที่จะประสบกับการผลิตสินค้าไม่เพียงพอต่อความต้องการของผู้บริโภค
        และมีกำลังการผลิตเหลือเกินความต้องการในช่วงฤดูกาลอื่น

    2.  การแข่งขันที่รุนแรง โดยเฉพาะในตลาดค้าปลีกค้าส่งสมัยใหม่ (Modern Trade)
        ระหว่างบริษัทฯ กับบริษัทคู่แข่ง
        อีกทั้งความเสี่ยงจากสินค้าเรียนแบบที่มีขนาดของบรรจุภัณฑ์ใหญ่กว่า
        แต่ขายในราคาต่ำกว่า

    3.  ข้อจำกัดในการขยายตลาด เนื่องจากบริษัทฯ มีเขตการจำหน่ายเฉพาะ 14
        จังหวัดภาคใต้เท่านั้น ขณะที่คู่แข่งสำคัญสามารถจำหน่ายได้ทั่วประเทศ
        ขนาดของกิจการจึงแตกต่างกันมาก ทำให้คู่แข่งมีต้นทุนการผลิตต่ำกว่า
        และมีเงินทุนที่มากกว่าในการใช้นโยบายทางการตลาด

5.  ปัจจัยความเสี่ยงทางด้านการเงิน : รายละเอียดปรากฎในหมายเหตุประกอบงบการเงินข้อ
    31

6.  ปัจจัยความเสี่ยงด้านอื่นๆ :

    1.  ภัยธรรมชาติที่เกิดขึ้นอย่างต่อเนื่องและไม่สามารถคาดการณ์ได้ เช่น วาตภัย อุทกภัย
        เหตุการณ์ดินถล่มในหลายจังหวัดในภาคใต้ ซึ่งมีสาเหตุจากภาวะโลกร้อน

    2.  เหตุการณ์ความไม่สงบใน 3 จังหวัดชายแดนภาคใต้และบางอำเภอในจังหวัดสงขลา

3

บริษัท หาดทิพย์ จำกัด (มหาชน)

______________________________________________________________________________________________________

แนวทางการดำเนินการเพื่อรองรับปัจจัยที่อาจมีผลกระทบต่อผลการดำเนินงานของบริษัทฯ

1.  เพิ่มประสิทธิภาพในขบวนการผลิตเพื่อลดความสูญเสีย
    พยายามควบคุมต้นทุนการผลิตและค่าใช้จ่ายในการดำเนินการ สำหรับผลิตภัณฑ์ในบรรจุภัณฑ์
    PET ที่บริษัทฯ ผลิตได้ไม่เพียงพอกับความต้องการของผู้บริโภค เนื่องจากกำลังการผลิตเต็มนั้น
    บริษัทฯ กำลังอยู่ระหว่างการก่อสร้างโรงงานแห่งที่ 2 ที่อำเภอพุนพิน จังหวัด
    สุราษฎร์ธานี และได้ลงทุนซื้อเครื่องจักรใหม่ ( PET filling line)
    โดยพร้อมที่จะเปิดดำเนินการได้ในช่วงเดือนพฤษภาคม 2556 นี้

2.  พัฒนาช่องทางการขาย
    โดยมองหาโอกาสในการสร้างยอดขายและกำไรในตลาดเดิมและตลาดใหม่ๆ ตลอดจน
    ปรับโครงสร้างของสินค้าที่จัดจำหน่าย (product mix) ในแต่ละพื้นที่ให้เหมาะสมตามหลัก
    BPPC ( Brand, Pack, Price and Channel)

3.  ลดต้นทุนด้านโลจิสติกส์ โดยบริษัทฯ
    ได้พัฒนารูปแบบการกระจายสินค้าเพื่อให้ส่งถึงมือลูกค้าได้อย่างรวดเร็ว
    ทันความต้องการด้วยต้นทุนค่าขนส่งที่ต่ำลง ซึ่งรูปแบบการกระจายสินค้าของบริษัทฯ
    ได้ปรับเปลี่ยนจากการใช้
    รถขาย 100% มาเป็นการผสมผสานระหว่างการบริการด้วยรถขาย ระบบ pre-sale
    และระบบศูนย์ช่วยกระจายสินค้า (MDC ~ Manual Distribution Center)
    ซึ่งขึ้นอยู่กับสภาพตลาดในแต่ละพื้นที่

4.  ออกผลิตภัณฑ์ประเภทไม่อัดลม เพื่อเป็นทางเลือกให้กับผู้บริโภคที่ใส่ใจเรื่องสุขภาพ ได้แก่
    ผลิตภัณฑ์มินิท เมด พัลพิ ซึ่งเป็นผลิตภัณฑ์น้ำผลไม้ที่มีส่วนผสมของเนื้อส้ม ผลิตภัณฑ์มินิท เมด
    นิวทริบูสท์ ซึ่งเป็นผลิตภัณฑ์ที่มีส่วนผสม
    ของนมและน้ำผลไม้ หรือผลิตภัณฑ์โค้กซีโร
    สำหรับเป็นทางเลือกให้แก่ผู้ที่ต้องการดื่มน้ำอัดลมแต่ไม่ต้องการน้ำตาล
    เป็นต้น

5.  พัฒนาระบบ IT เพื่อให้ผู้ใช้งานสามารถวิเคราะห์ข้อมูลได้รวดเร็วและแม่นยำ
    เพื่อให้ฝ่ายบริหารมีข้อมูลที่น่าเชื่อถือ
    ในการนำไปใช้วางแผนงานและใช้ในการตัดสินใจ ทั้งนี้ บริษัทฯ
    ได้ปรับปรุงระบบเทคโนโลยีสารสนเทศเพื่อพัฒนาระบบงานและการจัดการให้มีประสิทธิภาพและเชื่อมโยงทั้งองค์กร
    โดยได้นำระบบซอฟท์แวร์ Enterprise Resources Planning (ERP) ของ SAP ECC
    6.0 มาใช้แทนระบบเดิม

6.  ยึดนโยบายในการสร้างความสัมพันธ์ที่ยั่งยืนกับลูกค้าและหน่วยงานภายนอกที่เกี่ยวข้องอย่างต่อเนื่อง
    เพื่อสร้างความเข้าใจและมั่นใจในตัวบริษัทฯ ว่ามีมาตรฐานทั้งในด้านคุณภาพและการบริการ

7.  ดำเนินนโยบาย “หาดทิพย์” เป็นส่วนหนึ่งของภาคใต้ ด้วยการมีส่วนร่วมทุกข์ ร่วมสุขกับชาวใต้
    โดยเฉพาะในยามที่ชาวใต้ประสบภัยพิบัติทั้งปวง
    ตลอดจนการมีส่วนร่วมสนับสนุนวัฒนธรรมประเพณี การศึกษาของเยาวชน
    และมีบทบาทสำคัญในการร่วมกันรักษ์โลกใบนี้ของเรา

4